Lětni serial SN
8. dźěl
Załožba za serbski lud je loni idejowe wubědźowanje „Rěč wjaza. Rěc zwězujo. Sorbisch verbindet.“ přewjedła. 27 projektow su w pjeć kategorijach z pjenježnym mytom 500 do 10 000 eurow mytowali. W našej lětnjej seriji předstajamy wubrane dobyćerske projekty, dźensa: „Natwar zběrki serbskeje literatury“.
Wot meje 2017 słuša Zły Komorow do serbskeho sydlenskeho ruma Braniborskeje. Tohodla widźi měšćanska biblioteka jedyn z hłownych nadawkow w tym, swój teritorialny wobstatk ze šěrokim poskitkom serbskeje literatury – beletristika, wěcna literatura, periodika – wudospołnić. 500 eurow su za to we wobłuku idejoweho wubědźowanja dóstali. Hižo loni w decembrje je nawodnica Złokomorowskeje měšćanskeje biblioteki Kerstin Bischoff prěni medijowy pakćik wo Serbach braniborskeho ministerstwa za wědomosć, slědźenje a kulturu dóstała (SN rozprawjachu). „Chcemy našu zamołwitosć chutnje brać. Je nam to wulke wužadanje, serbsku rěč a kulturu tudyšim ludźom jenož njezbližić, ale tež wožiwić“, rjekny Kerstin Bischoff.
ind_Latn szl_Latn szl_Latn szl_Latn